ai4bharat/Pralekha huggingface dataset:
பாதுகாப்பு அமைச்சகம்
பாங்காக்கின் க்ளோங் டோய் துறைமுகத்தில்தாய்லாந்து அதிகாரிகளுடன் இணைந்து மாசுக் கட்டுப்பாட்டு பயிற்சியில்ஈடுபடும் இந்திய கடலோரக் காவல் படையின் மாசுக் கட்டுப்பாட்டு கப்பலான 'சமுத்திர பிரஹாரி'
பகிரப்பட்ட சவால்களை, குறிப்பாக கடல் மாசுபாட்டை எதிர்கொள்வதற்கான இந்தியாவின் கடல்சார் நிபுணத்துவம் மற்றும் அர்ப்பணிப்பை எடுத்துக்காட்டும் வகையில், இந்திய கடலோரக் காவல்படையின்  மாசுக் கட்டுப்பாட்டு கப்பலான 'சமுத்திர பிரஹாரி', தனது நான்கு நாள் பயணத்தின் இறுதி நாளான செப்டம்பர் 20, 2023 அன்று தாய்லாந்தின் பாங்காக்கில் உள்ள க்ளோங் டோய் துறைமுகத்தில் ஒரு விரிவான மாசுக் கட்டுப்பாட்டு பயிற்சி மற்றும் செயல்விளக்கத்தை மேற்கொண்டது. இந்தப் பயிற்சியில் தாய்லாந்தின் கடல்சார் அமலாக்க ஒருங்கிணைப்பு மையம் , சுங்கத் துறை, கடல்சார் துறை, ராயல் கடற்படை, மீன்வளத் துறை மற்றும் பிற அரசு அதிகாரிகள் பங்கேற்றனர்.
ஐ.சி.ஜி.யுடன் இணைந்து தாய்லாந்தின் கடல் மாசுக் கட்டுப்பாட்டுத் திட்டத்தை வடிவமைத்து சோதிக்கும் நிகழ்வை இந்தப் பயிற்சி உள்ளடக்கியது. எண்ணெய் மாசுபாடு சூழல்களின் போது தடையற்ற ஒத்துழைப்பை உறுதி செய்து, சேவைகளிடையே அறிவு பகிர்வு மற்றும் கலந்துரையாடும் சூழலை இந்தப் பயிற்சி வளர்த்தது. சி.ஜி.யின் மாசு எதிர்வினை திறன்கள் மற்றும் பிராந்தியத்திற்கான இந்தியாவின் பகிரப்பட்ட அர்ப்பணிப்பு ஆகியவற்றை இந்த பயிற்சி நிரூபித்தது.
பயிற்சிக்கு முன்னதாக, தூதரக அதிகாரிகள் மற்றும் தாய்லாந்து-எம்.இ.சி.சி பிரதிநிதிகள் பங்கேற்ற கூட்டு யோகா அமர்வு கப்பலின் ஹெலோ டெக்கில் நடத்தப்பட்டது. பங்கேற்பாளர்கள், யோகாவை தங்கள் அன்றாட வாழ்க்கையில் இணைப்பதன் முக்கியத்துவம் குறித்தும், அதன் ஒருங்கிணைக்கும் சக்தி மற்றும் பல நன்மைகளை வலியுறுத்துவதன் முக்கியத்துவத்தைப் பற்றியும் தெளிவுபடுத்தப்பட்டனர்.
இந்தப் பயணத்தின் போது, தேசிய மாணவர் படை  வீரர்கள் மற்றும் இந்திய தூதரகத்தின் பிரதிநிதிகளுடன் கப்பலின் ஊழியர்கள், பட்டாயா கடற்கரையில் சர்வதேச கடற்கரை தூய்மைப்படுத்தும் நடவடிக்கையில் ஈடுபட்டனர். இந்த முன்முயற்சி, கரைகளில் நெகிழி மற்றும் பிற கழிவுப் பொருட்களை சுத்தம் செய்வதற்கான என்.சி.சியின் நாடு தழுவிய முதன்மை பிரச்சாரமான புனித் சாகர் திட்டத்தின் ஒரு பகுதியாகும். அதே நேரத்தில் தூய்மையின் முக்கியத்துவம் குறித்த விழிப்புணர்வையும் இது ஏற்படுத்தியது.
தாய்-எம்.இ.சி.சி தலைமையகத்தில், கமாண்டிங் அதிகாரி டி.ஐ.ஜி ஜி.டி ரதுரி, கொள்கை மற்றும் திட்ட அலுவலகத்தின் இயக்குநர் ஜெனரல் ரியர் அட்மிரல் விச்னு துபா-ஆங்-ஐ சந்தித்துப் பேசினார். கடல்சார் பாதுகாப்பு மற்றும் பாதுகாப்புத் துறையில் இந்தியாவுக்கும் தாய்லாந்துக்கும் இடையே வளர்ந்து வரும் உறவுகள் குறித்து இரு தலைவர்களும் விரிவாக விவாதித்தனர்.
இந்தியா - ஆசியான் முன்முயற்சியின் கீழ் 'சமுத்திர பிரஹாரி'யின் பாங்காக் பயணம், கடல்சார் துறையில் ஐ.சி.ஜி மற்றும் தாய் எம்.இ.சி.சி இடையேயான உறவுகளை மேலும் உயர்த்துவதிலும், பிரதமர் திரு நரேந்திர மோடியின் சாகர்  மற்றும் இந்தியாவின் ஜி20 தலைமைத்துவத்தின் 'வசுதைவ குடும்பகம் - ஒரே பூமி, ஒரே குடும்பம் ஒரே எதிர்காலம்' என்ற கருப்பொருளுக்கு இணங்க, இந்தியாவை நம்பகமான கடல்சார் கூட்டாளியாக முன்னிலைப்படுத்துவதிலும் ஒரு குறிப்பிடத்தக்க சாதனையைக் குறிக்கிறது. 2022 நவம்பரில் கம்போடியாவில் நடைபெற்ற ஆசியான் பாதுகாப்பு அமைச்சர்கள் கூட்டத்தின் போது பாதுகாப்பு அமைச்சர் திரு ராஜ்நாத் சிங், இந்தியா-ஆசியான் வெளிநாட்டு பணியமர்த்தல் முன்முயற்சியை அறிவித்திருந்தது, குறிப்பிடத்தக்கது.
குடியரசுத் துணைத் தலைவர் செயலகம்
நமது கலாச்சார பாரம்பரியத்தை பாதுகாக்க வேண்டும்: குடியரசுத் துணைத் தலைவர் வலியுறுத்தல்
நமது வளமான கலாச்சார பாரம்பரியத்தையும் மற்றும் மொழியியல் பன்முகத்தன்மையையும் பாதுகாக்க வேண்டும் என குடியரசுத் துணைத் தலைவர் திரு எம். வெங்கையா நாயுடு கூறியுள்ளார்.
கோவா சென்ற குடியரசு துணைத் தலைவர் திரு எம். வெங்கையா நாயுடு ராஜ்பவனில் பிரபல கொங்கனி குழு, மராத்தி எழுத்தாளர்கள், நாட்டுப்புற கலைஞர்கள் மற்றும் கல்வியாளர்களை சந்தித்து பேசினார். அவர்களிடம் திரு வெங்கையா நாயுடு பேசியதாவது:
நமது தாய்மொழிகள்தான் நம்மை நமது பாரம்பரியத்துடன் இணைக்கின்றன மற்றும் நமது சமூக-கலாச்சார அடையாளத்தை வரையறுக்கின்றன. நமது சிந்தனைகளையும், கருத்துக்களையும், படைப்புகளையும் நமது சொந்த மொழிகளில் வெளிப்படுத்துவதை ஊக்குவிக்க வேண்டும். கோவா வளமான இலக்கிய பாரம்பரியத்தை கொண்டுள்ளது. தற்போது கொங்கனி மொழி வளர்ச்சி பெற்றுள்ளதை பார்க்கும்போது மகிழ்ச்சியாக உள்ளது. மொழிபெயர்ப்பில் தற்போது தொழில்நுட்ப முன்னேற்றங்கள் ஏற்பட்டுள்ளன. மாநில நிர்வாகத்தில் உள்ளூர் மொழியை பயன்படுத்த வேண்டும். அனைத்து வகையான கலைகளிலும் கோவா மக்களுக்கு உள்ள ஆர்வம் பாரட்டத்தக்கது. இசையும், நடனமும், நமது வாழ்வுக்கு புத்துணர்ச்சி அளித்து நம்மை ஊக்குவிக்கின்றன. இயற்கையும், கலாச்சாரமும் கோவாவில் இணைந்துள்ளது. இயற்கையான சுற்றுச்சூழலை கோவா மாநிலம் பாதுகாக்கிறது. அதனால் சுற்றுலாவின் சொர்க்கமாக கோவா திகழ்கிறது. நாட்டில் உள்ள இது போன்ற அழகான இடங்களை மக்கள் பார்வையிட வேண்டும். இது சுற்றுலாத்துறைக்கு ஊக்குவிப்பை அளிக்கும்.
இவ்வாறு திரு. வெங்கையா நாயுடு பேசினார்.
கோவா ஆளுநர் திரு பி.எஸ். ஸ்ரீதரன் பிள்ளை, முதல்வர் டாக்டர் பிரமோத் சவாந்த், மத்திய அமைச்சர் திரு ஸ்ரீபத் யசோ நாயக் உட்பட பலர் இந்நிகழ்ச்சியில் கலந்து கொண்டனர்.
பிரதமர் அலுவலகம்
நாட்டில் வானொலித் தொடர்பை அதிகப்படுத்தும் முயற்சியாக ஏப்ரல் 28 அன்று, 91 பண்பலை டிரான்ஸ்மிட்டர்களைப் பிரதமர் தொடங்கிவைக்கவிருக்கிறார்
டிரான்ஸ்மிட்டர்கள் பரவலாக 18 மாநிலங்கள் மற்றும் 2 யூனியன் பிரதேசங்களில் இருக்கும்
முன்னேற விரும்பும் மாவட்டங்கள் மற்றும் எல்லைப்பகுதிகளின் தொடர்பை விரிவாக்குவதற்கு சிறப்பு கவனம் செலுத்தப்படும்
சுமார் 35,000 சதுர கிலோ மீட்டர் பரப்புக்கு ஒலிபரப்பு அதிகரிக்கப்படுவதால் கூடுதலாக 2 கோடி மக்கள் இப்போது பயனடைவார்கள்
வரலாற்றுச் சிறப்புமிக்க மனதின் குரல் நிகழ்வின்
100-வது அத்தியாயத்திற்கு 2 நாள் முன்னதாக இந்த விரிவாக்கம் செயல்பாட்டுக்கு வருகிறது
பிரதமர் திரு நரேந்திர மோடி ஏப்ரல் 28 அன்று, காலை 10.30 மணிக்கு காணொலிக்காட்சி மூலம் 91 பண்பலை டிரான்ஸ்மிட்டர்களை தொடங்கிவைக்கவிருக்கிறார். இந்தத் தொடக்கம் நாட்டில் வானொலித் தொடர்பை மேலும் அதிகரிக்கும்.
நாட்டில் பண்பலை வானொலித் தொடர்பை விரிவாக்க அரசு உறுதிபூண்டுள்ளது. 18 மாநிலங்கள் மற்றும் 2 யூனியன் பிரதேசங்களில் உள்ள 84 மாவட்டங்களில் இந்த 91 புதிய 100 வாட்ஸ் பண்பலை டிரான்ஸ்மிட்டர்கள் நிறுவப்பட்டுள்ளன. முன்னேற விரும்பும் மாவட்டங்கள் மற்றும் எல்லைப்பகுதிகளின் தொடர்பை விரிவாக்குவதற்கு சிறப்பு கவனம் செலுத்தப்படும். பீகார், ஜார்கண்ட், ஒடிசா, மேற்குவங்கம், அசாம், மேகாலயா, நாகாலாந்து, ஹரியானா, ராஜஸ்தான், உத்தரப்பிரதேசம், உத்தராகண்ட், ஆந்திரப்பிரதேசம், கேரளா, தெலங்கானா, சத்திஷ்கர், குஜராத், மத்தியப்பிரதேசம், மகாராஷ்டிரா, லடாக், அந்தமான் நிக்கோபார் தீவுகள் உள்ளிட்ட மாநிலங்கள் மற்றும் யூனியன் பிரதேசங்கள் இவற்றுள் அடங்கும். இந்த விரிவாக்கத்தின் மூலம் அகில இந்திய வானொலியின் பண்பலைச் சேவை இதுவரை கிடைக்கப்பெறாத 2 கோடி மக்கள் இப்போது பயனடைவார்கள். சுமார் 35,000 சதுர கிலோ மீட்டர் பரப்புக்கு ஒலிபரப்பு விரிவாக்கம் பெறும்.
பொதுமக்களை சென்றடைவதில் வானொலி முக்கியப் பங்கு வகிக்கிறது என்பதில் பிரதமர் உறுதியான நம்பிக்கைக் கொண்டுள்ளார். இந்த ஊடகத்தின் தனித்துவ வலிமையைப் பயன்படுத்தி மிகவும் பரவலாக மக்களை அடைவதற்கு பிரதமர் தொடங்கிய மனதின் குரல் நிகழ்வு இப்போது குறிப்பிடத்தக்க வகையில் 100-வது அத்தியாயத்தை நெருங்குகிறது.
ஜல்சக்தி அமைச்சகம்
பாதுகாப்பான குடிநீர் வசதி
2024 ஆம் ஆண்டு இந்திய கிராமங்களில் உள்ள அனைத்து வீடுகளுக்கும் குழாய் மூலம் குடிநீர் வசதி வழங்க மத்திய அரசு இலக்கு நிர்ணயித்துள்ளது. 2019 ஆம் ஆண்டு ஆகஸ்ட் மாதம் முதல் இதற்காக ஜல்ஜீவன் இயக்கத்தை மத்திய அரசு அறிமுகப்படுத்தியது. மாநில அரசுகளின் ஒத்துழைப்புடன் செயல்படுத்தப்பட்டு வரும் இந்த நீண்டகால திட்டத்தின்படி, நாள் ஒன்றுக்கு வீடுகளுக்கு 55 லிட்டர் தரமான குடிநீர் விநியோகம் செய்யப்படும்.
இந்தத் திட்டத்தை தொடங்கிய 2019 ஆம் ஆண்டில் 3.23 கோடி கிராமப்புற வீடுகளில் குழாய் மூலம் குடிநீர் வழங்கப்பட்டது. தற்போது 02.02.2023 ஆம் தேதி வரையிலான கடந்த மூன்றரை ஆண்டுகளில் 7.83 கோடிக்கும் அதிகமான கிராமப்புற வீடுகளில் குழாய் வாயிலான குடிநீர் வசதி வழங்கப்பட்டது. அதாவது நாட்டிலுள்ள 19.36 கோடி கிராமப்புற வீடுகளில் சுமார் 11.07 கோடி வீடுகளில் இந்த குடிநீர் வசதி அளிக்கப்பட்டுள்ளது.
மாநிலங்களவையில் இன்று எழுப்பப்பட்ட கேள்விகளுக்கு மத்திய நீர்வளத்துறை அமைச்சர் திரு.பிரகலாத் சிங் பட்டேல் அளித்துள்ள எழுத்துப்பூர்வமான தகவலில் இதனைத் தெரிவித்துள்ளார்.
சிறப்பு சேவைகள் மற்றும் கட்டுரைகள்
ரூ.2.83 கோடி மதிப்பிலான 6.2 கிலோ தங்கம் சென்னை சர்வதேச விமான நிலைய சுங்கத்துறையால் பறிமுதல் செய்யப்பட்டது
சென்னை சர்வதேச விமான நிலையத்திற்கு 26.08.2022 அன்று டாக்காவிலிருந்து வந்த விமானத்தை சுங்கத்துறையினர் சோதனையிட்டபோது அந்த விமானத்தின் கழிவறை ஒன்றில் ரூ.45.15 லட்சம் மதிப்புள்ள 995 கிராம் எடையுள்ள 1 தங்கக் கட்டி கண்டுபிடிக்கப்பட்டு பறிமுதல் செய்யப்பட்டது.
இதேபோல் 25.08.2022 அன்று நடத்தப்பட்ட சோதனையில் ரூ. 29.92 லட்சம் மதிப்புள்ள 642 கிராம் தங்கமும் 24.08.2022 அன்று நடத்தப்பட்ட சோதனையில் ரூ.78.46 லட்சம் மதிப்புள்ள 1.736 கிலோ கிராம் தங்கமும் 23.08.2022 அன்று நடத்தப்பட்ட சோதனையில் ரூ.55.59 லட்சம் மதிப்புள்ள 1.2 கிலோ கிராம் தங்கமும் 22.08.2022 அன்று நடத்தப்பட்ட இருவேறு சோதனைகளில் ரூ.73.79 லட்சம் மதிப்புள்ள 1.622 கிலோ கிராம் தங்கமும் கண்டுபிடிக்கப்பட்டு பறிமுதல் செய்யப்பட்டது.
22.08.2022 முதல் 26.08.2022 வரை மேற்கொள்ளப்பட்ட சோதனைகளில் ரூ.2.83 கோடி மதிப்பிலான 6.2 கிலோ தங்கம் சுங்கத்துறையால் பறிமுதல் செய்யப்பட்டது.
சென்னை சர்வதேச விமான நிலைய சுங்கத்துறை முதன்மை ஆணையர் திரு கே.ஆர். உதய் பாஸ்கர் வெளியிட்ட செய்திக்குறிப்பில் இத்தகவல் தெரிவிக்கப்பட்டுள்ளது.
அறிவியல் மற்றும் தொழில்நுட்பத்துறை
கொவிட்-19 சிகிச்சைக்கு மாற்றியமைக்கப்பட்ட நிக்லோசமைடு மருந்து பரிசோதனை: சிஎஸ்ஐஆர் இந்தியா மற்றும் லக்சை லைப் சயின்சஸ் தொடக்கம்
கொவிட்-19 சிசிக்சைக்கு ஒட்டுண்ணி தடுப்பு மருந்தான நிக்லோசமைடு-ன் இரண்டாம் கட்ட மருத்துவ பரிசோதனையை அறிவியல் மற்றும் தொழில் ஆராய்ச்சி கவுன்சில், லக்சை லைப் சயின்ஸஸ் என்ற தனியார் நிறுவனத்துடன் இணைந்து தொடங்கியுள்ளது.
இதற்கு முன்பாக வயது வந்தோர் மற்றும் குழந்தைகளுக்கு நாடாப்புழு பாதிப்பு ஏற்படும் போது, அதற்கான சிகிச்சைக்கு நிக்லோசமைடு மருந்து பரவலாக பயன்படுத்தப்பட்டது.
இந்த மருந்தின் பாதுகாப்புத்தன்மை பலமுறை பரிசோதிக்கப்பட்டு, மனிதர்கள் எடுத்துக் கொள்வதற்கு பாதுகாப்பானது என உறுதி செய்யப்பட்டுள்ளது.
இது குறித்து சிஎஸ்ஐஆர் தலைமை இயக்குனர் டாக்டர் சேகர் சி மாண்டே கூறுகையில், ‘‘நிக்லோசமைடு மருந்தின் இரண்டாம் கட்ட பரிசோதனைக்கு நிபுணர் குழு பரிந்துரைத்துள்ளது மகிழ்ச்சி அளிக்கிறது. இந்த மருந்து இந்தியாவில் எளிதில் கிடைக்கும் பொதுவான மருந்து என்பதால், இதை மக்களுக்கு கிடைக்கச் செய்ய முடியும்’’ என்றார்.
லக்சாய் தலைமை நிர்வாக அதிகாரி டாக்டர் ராம் உபாத்யாயா கூறுகையில், ‘‘நிக்லோசைமைடு மருந்தின் திறனை உணர்ந்து, அதை பரிசோதிக்கும் முயற்சிகள் கடந்தாண்டே மேற்கொள்ளப்பட்டன. மருந்து ஒருங்குமுறை அமைப்பிடம் இருந்து அனுமதி பெற்றபின்பு, இந்த மருத்துவ பரிசோதனை பல இடங்களில் இந்த வாரம் தொடங்கப்பட்டுள்ளது. 8 முதல் 12 வாரங்களுக்குள் இந்த பரிசோதனை முடிவடையும் என எதிர்பார்க்கப்படுகிறது. இந்த பரிசோதனையின் வெற்றியின் அடிப்படையில், இதை அவசரகாலத்தில் பயன்படுத்துவதற்கான அனுமதி கோரப்படும். இதன் மூலம் கொவிட்-19 நோயாளிகளுக்கு பல சிகிச்சை முறைகள் கிடைக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1724905
------
(Visitor Counter : 209
பிரதமர் அலுவலகம்
புதுதில்லியில் தேசிய மாணவர் படையின் பேரணியில் பிரதமர் பங்கேற்பு
இளம் இந்தியாவின் எதிர்பார்ப்புகளை நிறைவேற்ற இளமையான மனநிலையும், சிந்தனையும் தேவை என வலியுறுத்தல்
தில்லியில் இன்று நடைபெற்ற தேசிய மாணவர் படையினரின் பேரணியில் பிரதமர் திரு நரேந்திர மோடி கலந்து கொண்டார்.
இந்த பேரணியையொட்டி நடத்தப்பட்ட தேசிய மாணவர் படையின் பல்வேறு பிரிவினர் மற்றும் பிற நட்பு மற்றும் அண்டை நாடுகளின் மாணவர் படையினரின் அணிவகுப்பைப் பார்வையிட்ட பிரதமர், அணிவகுப்பு மரியாதையை ஏற்றுக்கொண்டார்.
பல்வேறு கலாச்சார நிகழ்ச்சிகளுடன், சாகச விளையாட்டுகள், இசை மற்றும் செயல்திறன் கலைகளையும், தேசிய மாணவர் படையினர் பிரதமர் முன்பாக செய்து காட்டினர். அணிவகுப்பில் சிறப்பாக செயல்பட்ட தேசிய மாணவர் படையினருக்கு விருதுகளையும் பிரதமர் வழங்கினார்.
நிகழ்ச்சியில் பேசிய பிரதமர் திரு நரேந்திர மோடி, இளைஞர்கள் நாட்டுக்காகப் பணியாற்றுவதற்கான ஒழுக்க உணர்வு, குறிக்கோள் மற்றும் அர்ப்பணிப்பு உணர்வுகளை வலுப்படுத்த தேசிய மாணவர் படை ஒருசிறந்த அமைப்பாக திகழ்கிறது என்றார். இதுபோன்ற மாண்புகள் நாட்டின் வளர்ச்சிக்கு உதவிகரமாக இருக்கும் என்றும் அவர் தெரிவித்தார்.
நாட்டின் மொத்த மக்கள் தொகையில், 65%-க்கு மேல் 35 வயதிற்கு கீழே உள்ளவர்களைக் கொண்ட உலகின் இளமையான நாடுகளுள் ஒன்றாக இந்தியா திகழ்கிறது என்றும் பிரதமர் குறிப்பிட்டார். “இந்தக் கருத்து நமக்கு பெருமிதம் அளித்தாலும், இளமையாக சிந்திப்பது நமது பொறுப்பாகும்” என்றும் அவர் கூறினார். எந்தவொரு பிரச்சினைக்கும் காலந்தாழ்த்தாமல் உடனடித் தீர்வு காண வேண்டும் என்பதே இதன்பொருளாகும் என்றும் பிரதமர் தெரிவித்தார். “இதுதான் ஒரு இளம் மனதின் ஏக்கம் என்பதோடு, இதுவே இளம் இந்தியா” என்றும் அவர் குறிப்பிட்டார்.
“கடந்த கால சவால்களை எதிர்கொள்ளும் போது, நிகழ்கால தேவைகளைக் கருத்தில் கொள்வதோடு, நமது எதிர்கால எதிர்பார்ப்புகளை நிறைவேற்றவும் நாம் பாடுபட வேண்டும்” என்று அவர் தெரிவித்தார். இந்தியா தற்போது இளம் துடிப்புமிக்க பேரார்வம் மற்றும் மனநிலையுடன் முன்னேறிச் சென்று கொண்டிருக்கிறது. “இந்தியா தற்போது இளமையான மனநிலை மற்றும் உள்ளத்தை கொண்டிருப்பதால், துல்லிய தாக்குதல், விமானத் தாக்குதல் மற்றும் தீவிரவாத முகாம்கள் மீது நேரடித் தாக்குதல்களை நடத்த முடிகிறது”. யாரும் பின்தங்கிவிடாத வகையில், அனைவரையும் அரவணைத்து முன்னேற்றம் காண, இந்த இளமையான மனநிலை விரும்புவதாக அவர் கூறினார். “இந்த உணர்வோடுதான் நாம் போடோ ஒப்பந்தத்தில் கையெழுத்திட்டிருக்கிறோம், இதில் சம்பந்தப்பட்ட அனைத்துத் தரப்பினரையும் கலந்தாலோசித்த பிறகே ஒப்பந்தம் கையெழுத்தானது”.
வடகிழக்கு மாநிலங்களின் வளர்ச்சிப் பணிகள் பற்றி சுட்டிக்காட்டிய பிரதமர், வடகிழக்கு பிராந்தியத்தின் வளர்ச்சிப் பணிகளோடு, இந்தப் பிராந்தியத்துடன் தொடர்புடைய அனைத்துத்தரப்பினருடனும் மிகவும் வெளிப்படையான மனநிலையுடனும், வெளிப்படையான இதயத்துடனும் பேச்சுவார்த்தைகளையும் தொடங்கியிருக்கிறோம். இதன் விளைவாகத்தான் இன்று போடோ ஒப்பந்தம் ஏற்பட்டுள்ளது. “இதுவே இளம் இந்தியாவின் சிந்தனையாகும். அனைத்துத் தரப்பினரையும் அரவணைத்து, அனைவரையும் வளர்ச்சி அடையச் செய்வதோடு ஒவ்வொரு நம்பிக்கையையும் பெறுவதன் மூலம் நாட்டை முன்னேற்றப் பாதைக்கு அழைத்துச் செல்வோம்” என்றும் அவர் தெரிவித்தார்.
குறு சிறு மற்றும் நடுத்தர தொழில் துறை அமைச்சகம்
காதி மற்றும் கிராமத் தொழில் ஆணையம்  முகக்கவசங்களின் ஆன்லைன் விற்பனையைத் தொடங்கி உள்ளது
பரவலாக மிக பிரபலமான காதி முகக்கவசங்கள் தற்போது ஆன்லைனில் விற்பனைக்கு கிடைக்கின்றன. நாட்டின் தொலைதூரப் பகுதிகளில் உள்ள மக்களுக்கு, குறிப்பாக வீடுகளை விட்டு வெளியேறவோ அல்லது தடைகள் காரணமாக காதி இந்தியா விற்பனை நிலையங்களைப் பார்வையிடவோ முடியாதவர்களுக்கு ஆன்லைன் விற்பனை பயனளிக்கும் .காதி முகக்கவசங்களுக்கான ஆர்டர்களை பின்வரும் வலைத்தளத்தில் பதிவு செய்யலாம்: http://www.kviconline.gov.in/khadimask
காதி மற்றும் கிராமத் தொழில் ஆணையம் காதி பருத்தி மற்றும் பட்டு முகக்கவசங்கள் இரண்டையும் விற்பனை செய்கிறது. பருத்தி முகக்கவசம் ஒன்றின் விலை சிறிய தொகையாக ரூ. 30 ஆக நிர்ணைத்துள்ள பட்சத்தில் , பட்டு முகக்கவசம் ஒன்று ரூ.100 என்ற விலையில் கிடைக்கிறது. முகக்கவசங்களை ஆன்லைனில் வாங்குவதற்கு குறைந்தபட்ச ஆர்டர் ரூ.500 ஆகும். முகக்கவசங்களை வாங்குவோர் விற்பனைக்குக் கிடைக்கும். நான்கு வகையான முகக்கவசங்களில் இருந்து விரும்பியவாறு தேர்வு செய்யலாம்; அவை, கருப்புப் பட்டையுடன் கூடிய வெள்ளைப் பருத்தி முகக்கவசங்கள், மூவர்ணப் பட்டையுடன் கூடிய வெள்ளைப் பருத்தி முகக்கவசங்கள், திட வண்ணங்களுடன் கூடிய பட்டு முகக்கவசங்கள், மற்றும் பல வண்ணங்களில் அச்சிடப்பட்ட பட்டு முகக்கவசங்கள் ஆகும். வாங்கிய நாளில் இருந்து 5 நாட்களுக்குள் முகக்கவசங்களை காதி மற்றும் கிராமத் தொழில் ஆணையம் விநியோகக் கட்டணமின்றி அனுப்பி வைக்கிறது.. ஆன்லைன் விற்பனை தற்போது உள்நாட்டிற்கு மட்டுமே பொருந்தும்.
குறிப்பாக, காதி பருத்தி முகக்கவசங்கள், இரட்டையாக முறுக்கப்பட்ட 100 சதவிகிதப் பருத்தி துணியாலானது. இவ்வகை முகக்கவசங்கள் மூன்று மடிப்புகளைக் கொண்ட இரட்டை அடுக்குகளுடன், மூன்று அளவுகளில் சிறிய, நடுத்தர மற்றும் பெரிய அளவில் கிடைக்கின்றன. இந்த முகக்கவசங்கள், இரண்டு வடிவங்களில் கிடைக்கின்றன –- கருப்புப் பட்டையுடன் கூடிய வெள்ளை முகக்கவசம் மற்றும் மூவர்ணப் பட்டையுடன் கூடிய வெள்ளை முகக்கவசம்.
எனினும், பட்டு முகக்கவசங்கள் 100 சகவிகித இரண்டு உள்ளடுக்குகளுடன், காதி பட்டு துணியின் மேல் அடுக்குடன் மூன்று அடுக்குகளாக உள்ளன. பட்டு முகக்கவசங்கள் அச்சிடப்பட்ட மற்றும் அச்சிடபடாத வடிவங்களில் பரந்த அளவிலான வண்ணங்களில் விருப்பத்திற்கு ஏற்றவாறு கிடைக்கின்றன. காதி பட்டு முகக்கவசங்கள் கவர்ச்சிகரமான மணிகள் கொண்ட சரிசெய்ய கூடிய காது சுழல்களுடன் தரமான அளவில் கிடைக்கின்றன.
பிரதமர் அலுவலகம்
குரு பூர்ணிமாவை முன்னிட்டு பிரதமர் மக்களுக்கு வாழ்த்து
குரு பூர்ணிமாவை முன்னிட்டு பிரதமர் திரு. நரேந்திர மோடி மக்களுக்கு வாழ்த்துத் தெரிவித்துள்ளார்.
“அனைவருக்கும் குரு பூர்ணிமா வாழ்த்துக்கள். நமது சமுதாயம் ஆசிரியர்களை மிகவும் உயர்ந்த மரியாதையுடன் நடத்தும் சமுதாயம். நம்மிடமுள்ள சிறந்தவைகளை வெளிக்கொணர்ந்து நமக்கு மன ஊக்கமளிக்கும் நமது ஆசிரியர்களுக்கு நாம் நன்றி தெரிவிக்கிறோம்” என்று பிரதமர் தமது வாழ்த்துச் செய்தியில் குறிப்பிட்டுள்ளார்.
(Visitor Counter : 91
நுகர்வோர் நலன், உணவு மற்றும் பொது விநியோகம் அமைச்சகம்
தமிழகம் உள்ளிட்ட மாநிலங்களுக்கு பிரதமரின் ஏழைகள் நல உணவு திட்டத்தின் கீழ் 19.76 லட்சம் மெட்ரிக் டன் உணவு தானியங்கள் விநியோகம்
2020 மார்ச் மாதத்தில் நாட்டில் கொவிட்-19 பரவல் தொடங்கியதை அடுத்து, இந்திய அரசின் 'பிரதமரின் ஏழைகள் நல தொகுப்பு’ அறிவிப்புக்கு இணங்க, ‘பிரதமரின் ஏழைகள் நல உணவு திட்டத்தின்’ கீழ் நாட்டில் உள்ள சுமார் 80 கோடி தேசிய உணவுப் பாதுகாப்புச் சட்ட பயனாளிகளுக்கு 'கூடுதல்' மற்றும் 'இலவச' உணவு தானியங்கள்  விநியோகம் செய்யும் பணியை உணவு மற்றும் பொது விநியோகத் துறை தொடங்கியது.
ஒரு நபருக்கு மாதத்திற்கு 5 கிலோ என்ற அளவில் கூடுதல் உணவு தானியங்கள் விநியோகிக்கப்படுகின்றன. பிரதமரின் ஏழைகள் நல உணவு திட்டத்தின் கீழ் நாடு முழுவதும் உள்ள மாநிலங்கள்/யூனியன் பிரதேசங்களில் 19.76 லட்சம் மெட்ரிக் டன் உணவு தானியங்கள் விநியோகம் செய்யப்பட்டுள்ளன.
அதிகரித்து வரும் கொவிட் பாதிப்புகளை அடுத்து, உணவு தானியங்களை கொண்டு செல்லுதல் மற்றும் விநியோகம் செய்தலை உணவு மற்றும் பொது விநியோகத் துறை தொடர்ந்து கண்காணித்து வருகிறது.
2020-2021 ல் பிரதமரின் ஏழைகள் நல உணவு திட்டத்தின் கட்டம் I&II-ன் கீழ் உணவு தானிய விநியோகம் செய்வதில் மிசோரம், மேகாலயா, அருணாச்சலப் பிரதேசம் மற்றும் சிக்கிம் ஆகியவை சிறந்த செயல்திறன் கொண்ட மாநிலங்களாக மதிப்பிடப்பட்டுள்ளன.
2021-2022 ல் சத்தீஸ்கர், திரிபுரா, மிசோரம், டெல்லி மற்றும் மேற்கு வங்கம் ஆகியவை பிரதமரின் ஏழைகள் நல உணவு திட்டத்தின் மூன்றாம் மற்றும் நான்காம் கட்டத்தின் கீழ் உணவு தானியங்கள் விநியோகம் செய்வதில் சிறந்த செயல்திறன் கொண்ட மாநிலங்களாக மதிப்பிடப்பட்டுள்ளன.
ஆந்திரப் பிரதேசம், பீகார், தாத்ரா நாகர் ஹவேலி டாமன் & டையு, தில்லி, ஹரியானா, மகாராஷ்டிரா, கர்நாடகா, பஞ்சாப், ராஜஸ்தான், தெலங்கானா, திரிபுரா மற்றும் உத்தரப்பிரதேசம் ஆகியவை மூன்றாம் மற்றும் நான்காம் கட்டத்தின் கீழ் 98%-100% ஆதார் அடிப்படையிலான உணவு தானிய விநியோகத்தை செய்துள்ளன.
கோவா, மத்தியப் பிரதேசம், கேரளா மற்றும் குஜராத் ஆகிய 4 மாநிலங்களில் 90% - 98% ஆதார் சார்ந்த விநியோகமும்
,ஒடிசா, இமாச்சலப் பிரதேசம், ஜம்மு காஷ்மீர், அந்தமான் நிகோபார், ஜார்கண்ட், மிசோரம் மற்றும் தமிழ்நாடு ஆகியவற்றில் 70% - 90% ஆதார் அடிப்படையிலான உணவு தானிய விநியோகமும் நடைபெற்றுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1789376
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ஈவுத் தொகையை வழங்கின என்பிசிசி மற்றும் எச்எஸ்சிஎல் நிறுவனங்கள்
தேசிய கட்டிட கட்டுமானங்கள் கார்பரேஷன் நிறுவனம்  மற்றும் அதன் துணை நிறுவனமான இந்துஸ்தான் ஸ்டீல் வொர்க்ஸ் கட்டுமான நிறுவனம்  ஆகியவை தங்களின் ஈவுத் தொகையை வீட்டு வசதி மற்றும் நகர்ப்புற விவகாரத்துறை அமைச்சர் திரு ஹர்தீப் சிங் பூரியிடம் வழங்கின.
என்பிசிசி இந்தியா நிறுவனம், 2020-21ம் நிதியாண்டுக்கு, தனது பங்காக ரூ.52.24 கோடி ஈவுத்தொகையை வழங்கியது. இதற்கான காசோலையை மத்திய அமைச்சர் திரு ஹர்தீப் சிங் பூரியிடம், என்பிசிசி தலைவர்திரு பவன் குமார் குப்தா வழங்கினார்.
எச்எஸ்சிஎல் நிறுவனம் தனது இறுதி ஈவுத் தொகையான ரூ.4.36 கோடியை மத்திய அரசுக்கு வழங்கியது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766945
ஆயுஷ்
கவுகாத்தியில் உள்ள மத்திய ஆயுர்வேத ஆய்வு நிலையம் மற்றும் மாநில ஆயுர்வேதக் கல்லூரியில் மூன்று கட்டிடங்களுக்கு மத்திய அமைச்சர் திரு சர்பானந்தா சோனோவால் அடிக்கல் நாட்டினார்
போர்சஜையில் உள்ள மத்திய ஆயுர்வேத ஆராய்ச்சி நிறுவனத்தில் பஞ்சகர்மா வளாகம் அமைப்பதற்கும், கவுகாத்தியின் ஜலுக்பாரியில் உள்ள மாநில ஆயுர்வேத கல்லூரியில் பஞ்சகர்மா சிறப்பு மையம் அமைப்பதற்கும் மத்திய ஆயுஷ் மற்றும் துறைமுகங்கள், கப்பல் மற்றும் நீர்வழித்துறை அமைச்சர் திரு சர்பானந்தா சோனோவால் இன்று அடிக்கல் நாட்டினார். இந்த மையங்களின் மதிப்பீடு ₹20 கோடி ஆகும்.
அசாம் அரசின் சுகாதாரம், குடும்ப நலம் மற்றும் தகவல் தொழில்நுட்பத் துறை அமைச்சர் கேசப் மஹந்தா மற்றும் கவுகாத்தி மக்களவை உறுப்பினர் ராணி ஓஜா ஆகியோர் இந்த நிகழ்வில் கலந்து கொண்டனர்.
மாநில ஆயுர்வேதக் கல்லூரியில் பஞ்சகர்மாவுக்கான சிறப்பு மையம் நிறுவப்படும். ஆயுஷ் அமைச்சகத்தின் ஆயுர்ஸ்வஸ்தா திட்டத்தின் கீழ் மாநில ஆயுர்வேத மருந்தகமும் மேம்படுத்தப்படும். இந்த முயற்சிகளின் மொத்த செலவு ரூ 10 கோடி ஆகும்.
மத்திய ஆயுர்வேத ஆராய்ச்சி நிறுவனத்தில் உள்ள பஞ்சகர்மா வளாகம் தரை மற்றும் 2 மாடிக் கட்டிடமாகவும், மருந்தியல் மற்றும் வேதியியல் ஆய்வகங்கள் தர மற்றும் 3 மாடிக் கட்டிடமாகவும் இருக்கும். இந்த இரண்டு கட்டிடங்களுக்கும் 10 கோடி ரூபாய் செலவாகும்.
பஞ்சகர்மாவுக்கான புதிய கட்டிடங்கள் திறன் மேம்பாட்டிற்கான உலகத்தரம் வாய்ந்த பயிற்சியை வழங்க உதவும். முன் மருத்துவ பரிசோதனை நடைமுறைகள், மருந்துகள் தரநிலைப்படுத்தல், மூலிகைகள் தொடர்பான இரசாயணச் சோதனை, விலங்குகள் தொடர்பான நச்சுயியல் அறிக்கை போன்றவற்றுக்கு மத்திய ஆயுர்வேத ஆராய்ச்சி நிறுவனத்தில் உள்ள மருந்தியல் மற்றும் வேதியியல் கட்டிடம் உதவும். வடகிழக்கில் இது போன்ற வசதி அமைவது இதுவே முதல் முறை ஆகும்.
நிகழ்ச்சியில் பேசிய திரு சர்பானந்தா சோனோவால், “உடல் வலிமை மற்றும் மன மகிழ்ச்சிக்கு ஆயுர்வேதம் உந்து சக்தியாக உள்ளது. ஆயுர்வேதத்தில் மிகப்பெரிய திறனை வெளிப்படுத்தக்கூடிய வளமான தாவரங்களை அஸ்ஸாம் மற்றும் வடகிழக்கு முழுவதிலும் ஆய்தரித்ரி எங்களுக்கு வழங்கியிருப்பது நாங்கள் செய்த அதிர்ஷ்டம். இந்த முன்முயற்சிகள் ஆயுர்வேதத்தை மேம்படுத்துவதற்கும் மக்களின் ஆரோக்கியத்தை மேம்படுத்துவதற்குமான வாய்ப்பு வழங்குவதை நோக்கமாகக் கொண்டுள்ளன. உலகப் புகழ்பெற்ற மற்றும் பாரம்பரிய இந்திய மருத்துவ முறையின் பெருமை மிகு பஞ்சகர்மாவில் நமது திறனை இவை மேம்படுத்தும்,” என்று கூறினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1797931
உள்துறை அமைச்சகம்
உயர் திறன் புலன் விசாரணைக்கான 2023-ம் ஆண்டுக்கான மத்திய உள்துறை அமைச்சரின் பதக்கங்கள் அறிவிப்பு
தமிழ்நாட்டைச் சேர்ந்த 8 பேருக்கு இந்தப் பதக்கம் அறிவிப்பு
புலனாய்வில் சிறந்து விளங்கியதற்கான 2023 ஆம் ஆண்டிற்கான மத்திய உள்துறை அமைச்சரின் பதக்கங்கள் 140 காவல்துறையினருக்கு வழங்கப்படுகிறது.
இந்தப பதக்கம் 2018-ம் ஆண்டில் உருவாக்கப்பட்டது. இது குற்றங்களை விசாரிப்பதில் உயர் தரத்தை மேம்படுத்துவதையும், அத்தகைய சிறந்த விசாரணையை அங்கீகரிப்பதையும் நோக்கமாகக் கொண்ட பதக்கம் ஆகும். இந்தப் பதக்கம் ஒவ்வொரு ஆண்டும் ஆகஸ்ட் 12-ம் தேதி அறிவிக்கப்படுகிறது.
இந்த ஆண்டுக்கான இந்த விருதுகளைப் பெறுபவர்களில், மத்திய புலனாய்வு அமைப்பைச்  சேர்ந்த 15 பேர், தேசிய புலனாய்வு முகமையைச்  சேர்ந்த 12 பேர், மாநில காவல்துறைகளில் உத்தரப்பிரதேசத்தைச் சேர்ந்த 10 பேர், கேரளா மற்றும் ராஜஸ்தானைச் சேர்ந்த தலா 9 பேர், தமிழ்நாட்டைச் சேர்ந்த 8 பேர், மத்தியப் பிரதேசத்தைச் சேர்ந்த 7 பேர் மற்றும் குஜராத்தைச் சேர்ந்த 6 பேர் அடங்குவார்கள். மற்றவர்கள் பிற மாநிலங்கள் மற்றும் யூனியன் பிரதேசங்களைச் சேர்ந்தவர்கள். இதில் 22 பெண் காவல் அதிகாரிகளும் அடங்குவர்.
தமிழ்நாட்டைப் பொறுத்தவரை காவல் உதவி ஆணையர் விக்டர் எஸ்.ஜான், காவல் உதவி கண்காணிப்பாளர் பொன்கார்த்திக் குமார் காவல் ஆய்வாளர்கள் கே.ரம்யா, ரவிக்குமார், ஆர்.விஜயா, எஸ்.வனிதா, எஸ்.சரஸ்வதி, எஸ்.கோபாலகிருஷ்ணன் ஆகியோருக்கு இந்தப் பதக்கம் அறிவிக்கப்பட்டுள்ளது.
ரசாயனம் மற்றும் உரங்கள் அமைச்சகம்
அம்ஃபோடெரிசின்-பி மருந்தின் தேவை மற்றும் விநியோக நிலை: மத்திய அமைச்சர் திரு மன்சுக் மண்டவியா ஆய்வு
மைகோர்மைகாஸிஸ் என்று அழைக்கப்படும் கருப்பு பூஞ்சை நோயை குணப்படுத்தும் அம்ஃபோடெரிசின்-பி என்ற மருந்தின் தேவை மற்றும் விநியோக நிலை குறித்து மத்திய ரசாயனம் மற்றும் உரத்துறை இணை அமைச்சர் திரு மன்சுக் மண்டவியா இன்று ஆய்வு செய்தார். உள்நாட்டு உற்பத்தியை அதிகரிப்பதற்கு, உற்பத்தியாளர்களுடன் மத்திய அரசு ஓர் உத்தியை வகுத்துள்ளதுடன், உலகம் முழுவதிலும் இருந்து இந்த மருந்தை இறக்குமதி செய்வதற்கான நடவடிக்கைகளையும் மேற்கொண்டுள்ளது.
அம்ஃபோடெரிசின்-பி மருந்தின் விநியோகம் பல மடங்கு உயர்ந்திருப்பதாக அமைச்சர் குறிப்பிட்டார். எனினும், தற்போது திடீரென இந்த மருந்தின் தேவை அதிகரித்துள்ளது. தேவை இருக்கும் நோயாளிகளுக்கு இந்தக் குறிப்பிட்ட மருந்தை வழங்குவதற்காக அரசு அனைத்து நடவடிக்கைகளையும் மேற்கொண்டு வருவதாக அவர் உறுதியளித்தார்.
அம்ஃபோடெரிசின்-பி மருந்தை முறையாக வழங்கவும், விநியோக சங்கிலி மேலாண்மையை மேம்படுத்தவும் அரசு முயற்சிகளை எடுத்து வருகிறது. மருந்தின் பற்றாக்குறை மிக விரைவில் சரி செய்யப்படும் என்று எதிர்பார்க்கப்படுகிறது. அறிவிக்கப்பட்டுள்ள வழிமுறைகளைப் பின்பற்றி, மாநிலங்கள் நேர்மையான வழியில் இந்த மருந்தைப் பயன்படுத்துமாறு திரு மாண்டவியா கோரிக்கை விடுத்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719576
------
(Visitor Counter : 182